ਨੇਘਾ ਸ਼ਾਹੀਨ
ਨੇਘਾ ਸ਼ਾਹੀਨ (ਜਨਮ 1992/1993) ਇੱਕ ਭਾਰਤੀ ਟਰਾਂਸਜੈਂਡਰ ਅਦਾਕਾਰਾ ਹੈ। ਤਾਮਿਲਨਾਡੂ, ਭਾਰਤ ਵਿੱਚ ਪੈਦਾ ਹੋਈ। ਸ਼ਾਹੀਨ ਨੂੰ 18 ਸਾਲ ਦੀ ਉਮਰ ਵਿੱਚ ਆਪਣਾ ਜਨਮ ਘਰ ਛੱਡਣ ਲਈ ਮਜ਼ਬੂਰ ਕੀਤਾ ਗਿਆ ਸੀ ਅਤੇ ਉਸਨੇ ਬੀਟੈੱਕ ਵੀ ਛੱਡ ਦਿੱਤੀ ਸੀ। ਉਹ ਉਦੋਂ ਤੋਂ ਚੇਨਈ ਵਿੱਚ ਰਹਿ ਰਹੀ ਹੈ ਅਤੇ ਟਰਾਂਸਜੈਂਡਰ ਅਧਿਕਾਰ ਸੰਗਠਨਾਂ ਅਤੇ ਵਰਤਮਾਨ ਵਿੱਚ ਟਰਾਂਸ ਰਾਈਟਸ ਨਾਓ ਕਲੈਕਟਿਵ ਨਾਲ ਕੰਮ ਕਰਨ ਵਾਲੀਆਂ ਵੱਖ-ਵੱਖ ਐਨਜੀਓਜ਼ ਨਾਲ ਕੰਮ ਕਰਦੀ ਹੈ।

ਮੁੱਢਲਾ ਜੀਵਨ 
ਜਦੋਂ ਉਸਦੇ ਪਰਿਵਾਰ ਨੂੰ ਉਸਦੀ ਪਛਾਣ ਬਾਰੇ ਪਤਾ ਲੱਗਾ ਤਾਂ ਉਨ੍ਹਾਂ ਨੇ ਉਸਨੂੰ ਅਪਣਾਉਣ ਤੋਂ ਰੱਦ ਕਰ ਦਿੱਤਾ ਅਤੇ ਉਹ ਨਹੀਂ ਚਾਹੁੰਦੇ ਸਨ ਕਿ ਉਹ ਉਨ੍ਹਾਂ ਦੇ ਨਾਲ ਰਹੇ। ਜਿਸ ਤੋਂ ਬਾਅਦ ਉਹ "ਪਲੱਸ ਟੂ" ਸਰਟੀਫਿਕੇਟ ਲੈ ਕੇ ਚੇਨਈ ਭੱਜ ਗਈ।

ਕਰੀਅਰ 
ਸ਼ਾਹੀਨ ਇੱਕ ਸਿਖਿਅਤ ਸਲਾਹਕਾਰ ਹੈ ਅਤੇ ਥੋਜ਼ੀ ਨਾਮਕ ਇੱਕ ਐਨਜੀਓ ਵਿੱਚ ਇੱਕ ਸਾਲ ਤੋਂ ਵੱਧ ਦਾ ਤਜਰਬਾ ਹੈ ਜਿੱਥੇ ਉਸਨੇ ਇੱਕ ਮਾਨਸਿਕ ਸਿਹਤ ਸਲਾਹਕਾਰ ਵਜੋਂ ਕੰਮ ਕੀਤਾ। ਐਨਜੀਓ ਵਿੱਚ ਕੰਮ ਕਰਦੇ ਹੋਏ, ਉਸਨੇ ਮਾਡਲਿੰਗ ਅਤੇ ਟੈਲੀਵਿਜ਼ਨ ਸ਼ੋਅ ਦੀ ਐਂਕਰਿੰਗ ਸ਼ੁਰੂ ਕੀਤੀ। ਉਸਨੇ ਵਿਕਾਟਨ ਸਮੂਹ ਪ੍ਰਕਾਸ਼ਨ ਦੇ ਨਾਲ ਕੰਮ ਕਰਦੇ ਹੋਏ ਇੱਕ ਵੀਡੀਓ ਜੌਕੀ ਵਜੋਂ ਵੀ ਕੰਮ ਕੀਤਾ।

ਉਸਦੀ ਸਫ਼ਲਤਾਪੂਰਵਕ ਭੂਮਿਕਾ ਮਲਿਆਲਮ ਫ਼ਿਲਮ ਅੰਤਰਾਮ ਵਿੱਚ ਸੀ, ਜਿਸਨੇ ਉਸਨੂੰ 2022 ਵਿੱਚ 52ਵੇਂ ਕੇਰਲ ਰਾਜ ਫ਼ਿਲਮ ਅਵਾਰਡ ਵਿੱਚ ਡੈਬਿਊ ਅਦਾਕਾਰਾ ਦਾ ਖਿਤਾਬ ਜਿੱਤਣ ਵਾਲੀ ਪਹਿਲੀ ਟਰਾਂਸ-ਵੂਮਨ ਬਣਾ ਦਿੱਤਾ।

ਮਲਿਆਲਮ ਫੀਚਰ ਫ਼ਿਲਮ ਤੋਂ ਇਲਾਵਾ, ਉਹ 3 ਤੋਂ ਵੱਧ ਲਘੂ ਫ਼ਿਲਮਾਂ ਵਿੱਚ ਵੀ ਦਿਖਾਈ ਦਿੱਤੀ, ਜਿਵੇਂ ਕਿ ਪੀਰਾਵੀ, ਮਨਮ ਅਤੇ ਤਿਰੂਨਾਗਲ ਆਦਿ।

ਭਵਿੱਖ ਦੇ ਪ੍ਰੋਜੈਕਟ 
ਦ ਨਿਊ ਇੰਡੀਅਨ ਐਕਸਪ੍ਰੈਸ ਨਾਲ ਇੱਕ ਇੰਟਰਵਿਊ ਵਿੱਚ, ਨੇਘਾ ਨੇ ਕਿਹਾ ਕਿ ਉਹ ਦ ਰੋਡ ਨਾਮਕ ਇੱਕ ਤਾਮਿਲ ਪ੍ਰੋਜੈਕਟ 'ਤੇ ਕੰਮ ਕਰ ਰਹੀ ਸੀ, ਜਿਸ ਵਿੱਚ ਤ੍ਰਿਸ਼ਾ ਅਤੇ ਮੀਆ ਜਾਰਜ ਵੀ ਹਨ।

ਹਵਾਲੇ 

ਭਾਰਤੀ ਨਾਰੀ ਕਾਰਕੁਨ
ਭਾਰਤ ਦੇ ਐਲਜੀਬੀਟੀ ਅਧਿਕਾਰ ਕਾਰਕੁਨ
ਟਰਾਂਸਜੈਂਡਰ ਅਧਿਕਾਰ ਕਾਰਕੁੰਨ
ਭਾਰਤੀ ਔਰਤ ਮਾਡਲਾਂ
ਜ਼ਿੰਦਾ ਲੋਕ